126 T. THORELL 
quam longior, art. 2.5 sub-cylindratus, circa dimidio longior quam 
latior, art. 3.8 conicus, basi art. 2.° non parum angustior et eo 
paullo brevior: versus apicem subter dentem minutum nigrum 
(tubulum textorium ?) ostendit. Mamillae inferiores superioribus 
paullo breviores et crassiores sunt, magis cylindratae et apice 
oblique truncatae; art. earum 1.5 paene duplo longior est quam 
latior, art. 2.5 eo non parum angustior et multis partibus bre- 
vior, multo latior quam longior. Mamillae mediae reliquis saltem 
dimidio breviores et duplo angustiores videntur, apicem obtusum 
versus sensim angustatae. Crebellum plane indivisum est, ma- 
gnum, transversum, plus duplo latius quam longius, postice 
rotundatum , antice truncatum et, in medio, in lobum parvum 
triangulum productum. 
Color. — Cephalothorax, qui ut abdomen pube densa appressa 
cinereo-testacea vestitus fuisse videtur, in fundo sordide flavens 
est, versus margines laterales obscurior; anterius, inter oculos, 
lineam longitudinalem nigricantem ostendit, postice paullo al- 
bicanti-variatus est. Ocwli nigri; paullo ante utrumque oculorum 
mediorum macula minuta nigra, ut supra dixi, conspicitur. 
Sternum (cum acetabulis pedum) cinerascens , longius et densius 
cinereo-albicanti-pubescens. Partes oris flavo-testaceae; palpi fla- 
ventes. Pedes sordide flaventes; femora 1.’ paris maculis parvis 
punctisque nigris superius conspersa sunt, femora 4. paris et 
tibiae 1.' paris paullo nigro-punctata quoque. Metatarsi et tarsi 
4. paris paullo infuscata sunt: illae versus basin intus fasciam vel 
lineam longitudinalem nigram ostendunt, ut tibiae hujus paris 
apice intus. Pubescentia et pili pedum ad maximam partem nigra 
fuisse videntur. Abdomen supra cinereo-albicans est, pictura vera 
vix ulla; anterius dorsum ejus fasciam vel lineam mediam longi- 
tudinalem obscuriorem postice furcatam ostendit, postice lineas 
longitudinales parallelas tres obscuras. Latera abdominis cinereo- 
nigricantia, ut venter, qui lineas vel fascias quattuor pallidas a 
rima genitali ad aream ventris apicalem testaceo-fuscam (de qua 
vid. supra) ductas ostendit: exteriores harum fasciarum versus 
apicem suum posticum macula minuta oblonga nigra et pone 
eam stria minuta fusca notatae sunt. (Venter quoque pallidus , 
